宋鳴梧

宋鳴梧  ， 字泰侯 ， 號泰斗 ， 山東沂州人 ， 明朝政治人物 。 二歲失母 ， 三四歲時見歲時祭祀者 ， 輒請祀其母 。 有負以過其母墓 ， 必下拜哭泣盡哀 。 長大入學 ， 館舍旁有少婦以容來誨 ， 見即垂目急避 。 萬曆二十八年 （ 1600年 ） 庚子中舉人 ， 會父宋日干入京趕考卒於雄縣旅舍 ， 鳴梧聞訃 ， 跣行暑雨中 ， 扶櫬歸沂 ， 朝夕泣拜 ， 哀感行路 。 嗣丁繼母憂 ， 結廬墓側 ， 相繼六載 。 服闋 ， 四十七年登己未科進士 ， 授行人 ， 疏參魏忠賢 ， 閹黨魏良卿欲招至之 ， 不從 ， 天啓七年被勒令閒住 。 崇禎初 ， 起升兵科給事中 ， 改掌吏科 ， 歷尚寶司卿 ， 官至都察院左僉都御史 ， 卒贈都察院副都御史 。 所著有 《 琅邪集 》 、 《 近聖居文集 》 及 《 羲義集成 》 等書 ， 歿後崇祀鄉賢 ， 又附祭忠孝祠 。 有子宋之普 、 宋之韓 。